60 Službeni list Europske unije 18/Sv. 5 32008R0117 9.2.2008. SLUŽBENI LIST EUROPSKE UNIJE L 35/57 UREDBA KOMISIJE (EZ) br. 117/2008 od 28. siječnja 2008. o izmjeni Uredbe Vijeća (EZ) br. 329/2007 o mjerama ograničavanja protiv Demokratske Narodne Republike Koreje KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu Vijeća (EZ) br. 329/2007 ('), a posebno njezin članak 13. točke (a) i (b), budući da: (1) () () U skladu s člankom 2. Uredbe (EZ) br. 329/2007, Prilog I. toj Uredbi trebao bi uključivati robu i tehnologiju, uključujući softver, čija je prodaja, nabava, prijenos ili izvoz u Demokratsku Narodnu Republiku Koreju, ili Sjevernu Koreju, zabranjen u skladu s određenjima nadležnoga Odbora za sankcije Ujedinjenih naroda ili Vijeća sigurnosti UN-a. Vijeće sigurnosti UN-a prilikom  usvajanja Rezolucije 1718 14. listopada 2006. odredilo je da bi roba i tehno- logija navedene u dokumentima UN-a S/2006/814 i s/2006/815 trebale podlijegati zabrani. Nadležni Odbor za sankcije odredio je 1. studenoga 2006. da bi roba i tehnologija navedene u dokumentu S/2006/853 također trebale podlijegati zabrani. Ipak, u skladu s člankom 2. Uredbe (EZ) br. 329/2007, Prilog I. ne bi trebao uključivati robu i tehnologiju koji su uvršteni na  Zajednički popis vojne robe Europske unije (?). (4) Radi olakšavanja primjene, roba i tehnologija koje podli- ježu zabrani trebale bi u Prilogu I. Uredbi (EZ) 329/2007 biti navedene s uputom na Prilog I. Uredbi Vijeća (EZ) br. 1334/2000 o uspostavi režima Zajednice za nadzor izvoza proizvoda i tehnologije s dvojnom namjenom (?). Bugarska, Austrija i Švedska zatražile su da se njihove internetske stranice, na kojima se navode nadležna tijela, uvrste na popis utvrđen u Prilogu II. Uredbi (EZ) br. 329/2007, a Estonija i Mađarska zatražile su ispravke povezane s njihovim internetskim stranicama, DONIJELA JE OVU UREDBU: 1. Članak 1. Prilog I. Uredbi (EZ) br. 329/2007 ovime se zamjenjuje tekstom iz Priloga I. ovoj Uredbi. 2. Prilog II. Uredbi (EZ) br. 329/2007 ovime se zamjenjuje tekstom iz Priloga II. ovoj Uredbi. Članak 2. Ova Uredba stupa na snagu sljedećeg dana od dana objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 28. siječnja 2008. L 88, 29.3.2007., str. 1. L 88, 29.3.2007., str. 58. Za Komisiju Eneko LANDABURU Glavni direktor za vanjske odnose (?) SL L 159, 30.6.2000., str. 1. Uredba kako je zadnje izmijenjena Uredbom (EZ) br. 1183/2007 (SL L 278, 22.10.2007., str. 1.).